CELEX: 52005PC0247
Language: sl
Date: 2005-06-06
Title: Predlog sklep Evropskega Parlamenta in Sveta o uporabi Solidarnostnega sklada Evropske unije v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje medinstitucionalni sporazum z dne 6. maja 1999 o proračunski disciplini in izboljšanju proračunskega postopka

Pomembno pravno obvestilo

|

52005PC0247

Predlog Sklep Evropskega Parlamenta in Sveta o uporabi Solidarnostnega sklada Evropske unije v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka  /* KOM/2005/0247 končno */  

		SLBruselj, 6.6.2005KOM(2005) 247 končnoPredlogSKLEP EVROPSKEGA PARLAMENTA IN SVETAo uporabi Solidarnostnega sklada Evropske unije v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka(predložila Komisija)OBRAZLOŽITVENI MEMORANDUMMedinstitucionalni sporazum z dne 7. novembra 2002 [1] omogoča uporabo Solidarnostnega sklada Evropske unije s pomočjo mehanizma prilagodljivosti do letne zgornje meje v višini ene milijarde eurov, dodatno na ustrezne razdelke finančne perspektive. Merila za pridobitev pomoči iz tega sklada so podrobno določena v Uredbi Sveta (ES) št. 2012/2002 [2].Na podlagi prošnje Slovaške, ki jo je prizadelo neurje, za pomoč iz Sklada ocenjena škoda znaša:| Neposredna škoda |Slovaška | 5 667 578 EUR |Skupaj | 5 667 578 EUR |Po proučitvi te prošnje [3] ter ob upoštevanju najvišjega možnega zneska za podporo iz Sklada in obstoječih možnosti za prerazporeditev odobritev v okviru ustreznega razdelka zaradi dodatnih odhodkov predlaga Komisija uporabo Solidarnostnega sklada, in sicer sredstev v višini 5 667 578 EUR, ki se dodelijo v okvir razdelka 3 finančne perspektive.Komisija bo predložila spremembo proračuna (SP), da se v proračun za leto 2005 vnesejo posebne odobritve za prevzem obveznosti, kakor to zahteva točka 4 Medinstitucionalnega sporazuma z dne 7. novembra 2002.PredlogSKLEP EVROPSKEGA PARLAMENTA IN SVETAo uporabi Solidarnostnega sklada Evropske unije v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopkaEVROPSKI PARLAMENT IN SVET EVROPSKE UNIJE STA –ob upoštevanju Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka [4], in zlasti točke 3 Medinstitucionalnega sporazuma,ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije [5],ob upoštevanju predloga Komisije,ob upoštevanju naslednjega:(1) Skupnost je ustanovila Solidarnostni sklad Evropske unije (v nadaljnjem besedilu „Sklad“), da bi izkazala solidarnost s prebivalstvom v regijah, ki jih prizadenejo nesreče.(2) Slovaška je 24. januarja 2005 predložila prošnjo za uporabo Sklada zaradi nesreče, ki jo je povzročilo neurje.(3) Medinstitucionalni sporazum z dne 7. novembra 2002 omogoča uporabo Sklada do letne zgornje meje v višini ene milijarde eurov.(4) Neurje na Slovaškem v novembru 2004 izpolnjuje merila za uporabo Solidarnostnega sklada EU –SKLENILA:Člen 1V okviru splošnega proračuna Evropske unije za proračunsko leto 2005 se iz Solidarnostnega sklada Evropske unije uporabi znesek v višini 5 667 578 EUR v odobritvah za prevzem obveznosti.Člen 2Ta sklep se objavi v Uradnem listu Evropske unije.V Bruslju,Za Evropski parlament Za SvetPredsednik Predsednik[1] UL C 283, 20.11.2002, str. 1.[2] UL C 311, 14.11.2002, str. 3.[3] Sporočilo Komisiji o prošnji Slovaške za uporabo Solidarnostnega sklada Evropske unije z analizo prošnje, ki jo je izvedla Komisija.[4] UL C 172, 18.6.1999, str. 1.[5] UL C 311, 14.11.2002, str. 3.--------------------------------------------------